Walter Benjamin

**Walter Bendix Schönflies Benjamin** (1892–1940) var en tysk marxistisk litteraturkritiker, filosof og oversetter. Tidvis ble han knyttet til Frankfurterskolen der han påvirket Adorno og Max Horkheimers arbeid. Han var inspirert av Bertolt Brecht og Gershom Scholems jødiske mystisisme.

Han var gjennom sitt liv var han kjent som essayist, journalist, oversetter og litteraturkritiker. Bortsett fra doktoravhandlingen om den tyske romantikken publiserte han ikke store sammenhengende verk. Han var lite kjent i levetiden og ble anerkjent særlig etter sin død. Hans samlede tekster ble publisert i Tyskland i 1955 og senere i fire bind på engelsk. Benjamin fordypet seg blant annet i Goethe, Proust, Kafka og Baudelaire.

## Liv
Walter Benjamin ble født 15. juli 1892 inn i en velstående jødisk familie i Berlin. Han studerte filosofi i Freiburg, Berlin, München og Bern, og ble påvirket av sionistiske og venstreorienterte ideer blant annet Ernst Bloch og Martin Buber. 

Benjamin giftet seg i 1917 med Dora Pollak og de fikk sønnen Stefan. Ekteskapet ble oppløst 1924. Den økonomiske støtten fra foreldrene ble strammet inn på grunn av den økonomisk situasjonen etter første verdensrkig. Broren Georg Benjamin døde i Mauthausen i 1942. Hilde Benjamin, Georgs enke, ble justisminister i DDR etter krigen.

### Flukt og død
I 1933 flyttet han til Paris. Etter den tyske okkupasjonen av Frankrike i 1940 forsøkte Benjamin å flykte videre. I Marseille kom han seg ombord i et lasteskip på vei til Sri Lanka, han ble oppdaget og satt på land. Benjamin fikk visum til USA og gikk over Pyreneene til Spania der han ble angitt til det spanske grensepolitiet. I Marseille møtte han Hannah Arendt som fikk en kopi av Benjamins historisk-filosofisk verk ferdigstilt våren 1940. Arendt fikk visum til USA og klarte å komme seg ut av Frankrike og med med skip fra Lisboa til USA i 1941. Arendt utga verket etter Benjamins død. Benjamin begikk selvmord med en overdose 27. september 1940 i grensebyen Portbou i Girona-provinsen på flukt til i Spania etter at situasjonen i Frankrike var blitt helt uholdbar under den nazistiske okkupasjonen. Protokollen hos lokale myndigheter angir 26. september som dødsdato. 

I 2001 fremmet journalisten  Stephen Schwartz en hypotese om at Benjamin ble drept av sovjetiske agenter. Schwartz argumenterte med at Stalins agenter var i Sør-Frankrike og Nord-Spania på den tiden da sovjetiske og tyske myndigheter samarbeidet i henhold til Molotov-Ribbentrop-pakten. Benjamins historisk-filosofiske verk, ferdgistilt våren 1940, omhandler marxismens fallitt. En medisinsk rapport viste ikke spor av overdose og angir hjerneblødning som trolig dødsårsak. Henny Gurland som tok seg over grensene sammen med Benjamin hevder at hun fikk to selvmordsbrev som hun ødela og senere rekonstruerte etter hukommelsen. Et manuskript forsvant på toget mellom Barcelona og Madrid. Gurland nedtegnet sin beretning i Lisboa i oktober 1940; hun giftet seg med Erich Fromm i USA i 1944. Benjamin hadde svak helse og fotturen over grensen var en stor anstrengelse. 

Ifølge Arendt hadde spanske myndigheter stengt grensen samme dag som Benjamin krysset og Benjamin fryktet å bli sendt tilbake til Vichy-Frankrike. Benjamins reisefølge fikk imidlertid tillatelse til å fortsette til Portugal. Ifølge Arendt var selvmordet en tragisk misforståelse.

## Virke
Han trakk tilbake søknad om stilling ved Universitetet i Frankfurt og avslo tilbud fra vennen Gershom Scholem, grunnleggeren av studiet av kabbala, om stilling i Jerusalem.

Etter at en første utgave av hans samlede skrifter ble utgitt i 1955, har han vært gjenstand for stor interesse. Som sosiologisk- og kulturkritiker kombinerte han idéer fra jødisk mystisisme med historisk materialisme. Han oversatte også tekster av Marcel Proust og Charles Baudelaire, og Benjamins essay *Oversetterens oppgaver* er en av de mest kjente tekster om oversettelsesteori. 

## Bibliografi
; På norsk 
* *Skrifter i utvalg I & II*, utgitt i Bokklubbens Kulturbibliotek 2014 oversatt av Arild Linneberg m.fl. med innledende essay av Arild Linneberg og Janne Sund ISBN 9788252583984
*  Oversettelse og innledning ved Torodd Karlsten, originaltittel: *Das Kunstwerk im Zeitalter seiner technischen Reproduzierbarheit* 
*  Oversatt av Thor Inge Rørvik, originalspråk: *Ursprung des deutschen Trauerspiels* 
*  Oversatt og med etterord av Henning Hagerup og Bjørn Aagenæs, originaltittel: *Berliner Kindheit um Neunzehnhundert* 

; Tysk (utvalg)
* *Goethes Wahlverwandtschaften*, 1922
* *Ursprung des deutschen Trauerspiels*, 1928
* *Einbahnstraße*, 1928
* *Das Kunstwerk im Zeitalter seiner technischen Reproduzierbarkeit*, 1936
* *Berliner Kindheit um 1900*, 1950
* *Über den Begriff der Geschichte*, 1939
* *Das Paris des Second Empire bei Baudelaire*, 1938
* *Passagenwerk*, uferdig verk om bylivet i Paris i det 19. århundre

## Referanser


## Litteratur
* Hansen, Jon Børge. «Benjamins død – og Anders Behring Breiviks kamp mot 'kultur-marxismen'», *[[Gnist &ndash; Marxistisk tidsskrift]]*  nr. 3 (2011).
* Kazi, Richard. «Benjamin’s age of mechanical reproduction,» *Jump Cut* nr. 15 (1977), s. 23&ndash;25.